Publication: Magyar Közlöny
Issue: MK-2004-1 (Year: 2004, Number: 1)
Era: 2004-2010
Section: A Kormány a 146/1999. (X. 1.) Korm. rendelet 3. §
Paragraph Index: 691

1. Az OÉT — elsõ olvasatban — megvitatta a munkaerõ-piaci helyzet várható alakulásáról, valamint a foglalkoztatást elõsegítõ és a munkaerõ képzettségét javító intézkedésekrõl készült kormányzati elõterjesztést. A kormányzati oldal hangsúlyozta, hogy a legfõbb cél a munkaerõ-piaci folyamatok összehangolása, a hosszú távú harmónia megteremtése a képzés és a munkaerõpiac szerkezete között. Az alapvetõ kedvezõ tendenciák ellenére a mai gazdaság egyik fõ problémája, hogy a foglalkoztatás aránya alacsony. A munkavállalói oldal alapvetõnek tartja, hogy a foglalkoztatás szintje érje el az Európai Unió átlagát. Fõ követelményként azt fogalmazták meg, hogy a foglalkoztatás a gazdaságpolitika középpontjában álljon. Ezért egy olyan kormányzati stratégia kimunkálását tartják szükségesnek, amely biztosítja a magasabb hatékonyságú és minõségû munka feltételeit. Ezért: — Elemezni kell az elmúlt másfél év gyárbezárásainak, létszámleépítéseinek okait és a tõkebefektetõk munkaerõpiacra gyakorolt hatásainak tendenciáit. — Felül kell vizsgálni a bérgarancia-rendszert azzal a céllal, hogy az elbocsátásokban érintett munkavállalók jogos járandóságaikat megkapják. — Erõsíteni szükséges a munkaügyi ellenõrzés szerepét. Az atipikus foglalkoztatási formák elterjesztését csak a fokozott munkajogi védelemmel együtt tartják kívánatosnak. — Tisztázandónak tartják a kamarák szerepét, valamint meg kívánják erõsíteni a kollektív szerzõdések rendszerét. — Az oktatás szerkezetét, illetve az egész életen át tartó tanulás stratégiáját összhangban kell hozni a hosszú távú gazdaságpolitikával, és megkülönböztetett figyelmet kell fordítani a regionális különbségek csökkentésére. A munkaadói oldal véleménye szerint a helyzetelemzés megfelelõ alapot szolgáltat az intézkedési terv végrehajtására, de szükségesnek látják a gazdaság szereplõinek érdemi bevonását. A foglalkoztatás növelése érdekében tovább kell csökkenteni a vállalkozások terheit. — A munkáltatói oldal nem ért egyet a 38 órás munkahét bevezetését célzó tárgyalásokkal, mert az ország gazdasági helyzete és a munkatermelékenység szintje nem indokolják a munkaidõ alap jelenlegi csökkentését. — Az európai csatlakozást követõen egyes szakmákban és ágazatokban keletkezõ szakképzett munkaerõhiány pótlására mielõbbi intézkedéseket kell tenni. — Fokozott erõfeszítéseket kell tenni a meglévõ munkahelyek megõrzésére, az ezt elõsegítõ intézkedések, valamint új munkahely teremtési lehetõségek kidolgozására. Az OÉT megállapodott arról, hogy a szociális partnerek írásos észrevételeiket, javaslataikat egy héten belül eljuttatják a kormányzathoz. Az észrevételek, javaslatok alapján átdolgozott elõterjesztést a kormányoldal a kormányülést megelõzõen az OÉT elé terjeszti. Országos Érdekegyeztetõ Tanács Titkársága 2004/1. szám ELÕFIZETÉSI FELHÍVÁS Kormányrendelet felhatalmazása alapján jelenteti meg a Miniszterelnöki Hivatal a mellékleteként a HIVATALOS ÉRTESÍTÕT. A lap hetente, szerdánként, tematikus fõrészekben hitelesen közli a legfõbb állami, önkormányzati, társadalmi, gazdasági szervek, illetve szervezetek személyi, szervezeti, igazgatási és képzési, valamint a hírközlési tevékenység (frekvenciagazdálkodás, távközlés, postaügy, informatika) közleményeit, továbbá az üzleti élet híreit. Térítési díj ellenében közzétesszük a Kincstári Vagyoni Igazgatóság vagyonértékesítési pályázatait, az állami, társadalmi, gazdasági szervezetek, parlamenti pártok, kamarák, helyi önkormányzatok, egyházak, különbözõ képviseletek közleményeit. Fizetett hirdetésként — akár színes oldalakon is — helyet kaphatnak az Értesítõben a gazdálkodó szervezetek, egyetemek, alapítványok, de magánszemélyek közérdeklõdésre számot tartó közlései is. Õszintén reméljük, hogy a hírek, információk, közlemények egy lapban történõ pontos és rendszerezett formában való közreadásával sikerül hatékonyabbá és eredményesebbé tenni elõfizetõink tájékozódását a hivatali és üzleti életben. Az érdeklõdõk számára egyéb hasznos információkat is nyújt a lap. A lap elõfizetésben megrendelhetõ a Magyar Hivatalos Közlönykiadó 1085 Budapest, Somogyi Béla u. 6. címén, levélcím: 1394 Budapest 62., Pf. 357; faxszám: 318-6668.

Source: https://magyarkozlony.hu/hivatalos-lapok/a0fec6965a9a0067f5b24dfd5fa1a91214025813/dokumentumok/e5a728e4b53e6e0aa02ea479d3acecc045699f16/letoltes